Amerikalik komik Trampni “laqillatdi”

Amerikalik stendap-komik Jon Melendes o‘zini AQSh Demokratik partiyasidan senator Robert Menendes deb tanishtirib, AQSh prezidenti Donald Tramp bilan qo‘ng‘iroqlasha olgan.  
“OAV men prezidentni aldab, u bilan birinchi raqamli bortda bo‘lganda bog‘lana olganimga e'tibor qaratmayotgani taajjublidir”, deb yozgan komik tvitterda.
Fox News telekanalining xabar qilishicha, Melendes Oq uy operatorlariga prezident bilan qonun loyihasi bo‘yicha zudlik bilan gaplashishi kerakligini aytgan. Biroz vaqt o‘tib unga Trampning kuyovi va maslahatchisi Jared Kushner qo‘ng‘iroq qilib, Trampni ulab bergan.
Melendes bir necha daqiqa davomida Tramp bilan immigratsiya siyosati va AQSh oliy sudi bilan bog‘liq vaziyatni muhokama qilgan. Tramp suhbat davomida senatorga qarshi korrupsiya ishi olib borilganini yodga olib, uni oqlangani bilan tabriklagan. 
Komik Tramp bilan suhbati audioyozuvini internetda joylashtirgan.
Politico nashrining ma'lum qilishicha, Oq uyda pranker qanday qilib prezident telefon liniyasiga ulana olgani aniqlashtirilmoqda.